આપણે એને ઈસીજીના ટૂંકા નામે જાણીએ છીએ. હૃદયની અંદર વીજતરંગો ઉત્પન્ન થાય છે અને આ તરંગોને કારણે હૃદય સતત ધબકતું હોય છે. દરેક ધબકારો વિદ્યુતસ્પંદનથી શરૂ થાય છે અને એ વખતે હૃદય સંકોચાય છે. હૃદયમાં વિદ્યુતપ્રવાહ જે ગતિએ થતો હોય એ મુજબ હૃદયનું સંકોચન અને વિસ્તરણ થતું હોય છે. ઈસીજી મશીન દ્વારા વીજપ્રવાહનું કાગળ પર રેખાંકન લેવામાં આવે છે. આનાથી હાર્ટને અટૅકથી થયેલું નુકસાન કે હૃદયની તાલબદ્ધતા અને ગતિમાં અનિયમિતતા કેટલી છે એનું વિfલેષણ કરવામાં મદદ થાય છે. ખાસ તો હાર્ટ-અટૅક પછીના થોડાક કલાકો સતત ઈસીજી માપવામાં આવે છે જેથી હૃદયની ગતિવિધિઓથી ડૉક્ટર માહિતગાર થઈ શકે.